Diari Oficial de la Generalitat Valenciana


Sumari del DOGV 9299, del 16-03-2022 (2022/2129)

RESOLUCIÓ de 10 de març de 2022, del conseller d'Economia Sostenible, Sectors Productius, Comerç i Treball, per la qual s'altera la distribució per subprogrames de l'import global màxim establit en la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases reguladores i es convoca per a l'exercici 2022 el Programa de primera experiència professional en les administracions públiques, de concessió de subvencions per a la contractació de persones desocupades menors de trenta anys, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2129


Data del document
:   10-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 10 de març de 2022, del conseller d'Economia Sostenible, Sectors Productius, Comerç i Treball, per la qual s'altera la distribució per subprogrames de l'import global màxim establit en la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases reguladores i es convoca per a l'exercici 2022 el Programa de primera experiència professional en les administracions públiques, de concessió de subvencions per a la contractació de persones desocupades menors de trenta anys, en el marc del Pla de recuperació, transformació i resiliència. [2022/2129]  
  
  
En el Diari Oficial de la Generalitat Valenciana de 29 de desembre de 2021 es va publicar la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases reguladores i es convoca per a l'exercici 2022, el Programa de primera experiència professional en les administracions públiques, de concessió de subvencions per a la contractació de persones desocupades menors de 30 anys, en el marc del Pla de recuperació, transformació i resiliència (d'ara en avant, resolució de convocatòria).  
  
L'article 2 de l'annex I de la resolució de convocatòria estableix que:  
1. La convocatòria per a 2022 d'aquestes subvencions es finançarà amb càrrec al capítol 4, codi de línia S9001000, Pla d'ocupació jove, del subprograma 322.91, Foment d'ocupació, per un import global màxim estimat de 54.050.377 euros, fons procedents del Servei Públic d'Ocupació Estatal, i són susceptibles de ser finançats el 100 % en el marc del Pla de recuperació, transformació i resiliència. L'import màxim estimat es desglossa en tres subprogrames: els dos primers suposen, almenys, el 20 % de l'import global, amb els següents imports estimats:  
  
a) Ocupacions verdes, que contribueixen a preservar i restaurar el medi ambient i que es correspon amb el camp d'intervenció «01-Contribució a les competències i ocupacions verdes» de l'annex VI del Reglament (UE) 2021/241, del Parlament Europeu i del Consell, de 12 de febrer de 2021. Els àmbits d'actuació seran, entre altres, els següents: l'agricultura, ramaderia i pesca dirigida a la restauració dels ecosistemes i a implantar models d'explotació animal més ecològics i sostenibles; les activitats dedicades a augmentar l'eficiència del consum d'energia i matèries primeres; limitar les emissions de gasos d'efecte d'hivernacle; minimitzar els residus i contaminació; protegir i restaurar els ecosistemes, els processos dirigits a produir béns i serveis que beneficien al medi ambient: 6.000.000 euros.  
b) Ocupacions en competències digitals, conforme amb el Marc Europeu de Competències Digitals per als Ciutadans, establit per la Comissió Europea (DIGCOMP): 7.000.000 d'euros.  
c) Ocupacions en general; aquells que, per les seues característiques, no puguen ser adscrits als dos subprogrames anteriors: 5.950.000 euros.  
d) A més, es realitza una reserva de crèdit de 150.000 euros per a ajudes al desplaçament, segons el que s'estableix en l'article 5.6 del present annex I en l'annex II de la present resolució.  
2. En tot cas, la concessió d'aquestes subvencions queda condicionada a l'existència de crèdit adequat i suficient en el pressupost de LABORA per a l'exercici 2022.  
3. L'alteració d'aquesta distribució, garantint sempre que l'import destinat als subprogrames d'ocupacions verdes i ocupacions en competències digitals no siga inferior al 20 % de l'import global, no requereix una nova convocatòria. No obstant això, aquesta alteració serà objecte de publicació en el Diari Oficial de la Generalitat Valenciana amb caràcter previ a la resolució de concessió, sense que tal publicitat implique l'obertura de termini per a presentar noves sol·licituds ni l'inici de nou còmput de termini per a resoldre.  
Finalitzat el termini de presentació de sol·licituds, es constata que les sol·licituds presentades en el subprograma d'ocupacions de competències digitals superen l'import de 7.000.000 d'euros establit en la resolució de convocatòria. En existir en els subprogrames d'ocupacions verdes i ocupacions en general dotació sobrant per a atendre el dèficit del subprograma d'ocupacions de competències digitals, escau alterar la distribució entre subprogrames, a fi d'atendre totes les sol·licituds presentades i així contribuir a un major compliment dels objectius d'ocupació perseguits pel programa.  
En virtut del que s'ha exposat, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Redistribució de la dotació  
Redistribuir l'import global de 76.962.982 euros establit en l'article 2 de l'annex I de la Resolució de 23 de desembre de 2021, del conseller d'Economia Sostenible, Sectors Productius, Comerç i Treball, per la qual s'estableixen les bases reguladores i es convoca per a l'exercici 2022, el Programa de primera experiència professional en les administracions públiques, de concessió de subvencions per a la contractació de persones desocupades menors de 30 anys, en el marc del Pla de recuperació, transformació i resiliència, segons el següent detall:  
  
a) Ocupacions verdes, que contribueixen a preservar i restaurar el medi ambient i que es correspon amb el camp d'intervenció «01-Contribució a les competències i ocupacions verdes» de l'annex VI del Reglament (UE) 2021/241, del Parlament Europeu i del Consell, de 12 de febrer de 2021. Els àmbits d'actuació seran, entre altres, els següents: l'agricultura, ramaderia i pesca dirigida a la restauració dels ecosistemes i a implantar models d'explotació animal més ecològics i sostenibles; les activitats dedicades a augmentar l'eficiència del consum d'energia i matèries primeres; limitar les emissions de gasos d'efecte d'hivernacle; minimitzar els residus i contaminació; protegir i restaurar els ecosistemes, els processos dirigits a produir béns i serveis que beneficien al medi ambient: 4.700.000 euros.  
b) Ocupacions en competències digitals, conforme amb el Marc Europeu de Competències Digitals per als Ciutadans, establit per la Comissió Europea (DIGCOMP): 8.350.000 euros.  
c) Ocupacions en general; aquells que, per les seues característiques, no puguen ser adscrits als dos subprogrames anteriors: 5.900.000 euros.  
d) A més, es manté la reserva de crèdit de 150.000 euros per a ajudes al desplaçament, segons el que s'estableix en l'article 5.6 de l'annex I i en l'annex II de la resolució de convocatòria.  
La nova distribució compleix el requisit de l'article 2.3 de l'annex I de la resolució de convocatòria, pel qual l'import destinat als subprogrames d'ocupació verda i ocupacions en competències digitals no pot ser inferior al 20 % de l'import global.  
  
Segon. Eficàcia  
Aquesta resolució produirà efectes des de la publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 10 de març de 2022.- El Conseller d'Economia Sostenible, Sectors Productius, Comerç i Treball: Rafael Climent González.